Ο **Πατρίς Λατίρ Εβρά** (γεννημένος στις 15 Μαΐου 1981 στο Ντακάρ της Σενεγάλης) είναι Γάλλος πρώην διεθνής ποδοσφαιριστής.

Βιογραφία
---------

Γιος διπλωμάτη, ο Εβρά γεννήθηκε στη Σενεγάλη και έφτασε στην Ευρώπη, σε ηλικία μόλις ενός έτους. Μεγάλωσε στη Γαλλία και ξεκίνησε την ποδοσφαιρική του καριέρα αγωνιζόμενος σε διάφορες ομάδες της περιοχής της Ιλ-ντε-Φρανς, όπως η ομάδα του προαστίου, όπου κατοικούσε, ΚΟ Λεζ Υλίς και η ΚΣΦ Μπρετινί. Το 1997, πραγματοποίησε ένα σύντομης διάρκειας πέρασμα από την Παρί Σεν Ζερμέν. Έναν χρόνο αργότερα, ο Εβρά πήρε την πρώτη του ευκαιρία να αναδείξει το ποδοσφαιρικό του ταλέντο, αγωνιζόμενος στη γειτονική Ιταλία, όπου και υπέγραψε το πρώτο του επαγγελματικό συμβόλαιο με τη Μαρσαλά στη Σικελία. 

Πραγματοποίησε το επαγγελματικό του ντεμπούτο με την ομάδα και, την αμέσως επόμενη σεζόν, μεταγράφηκε στη Μόντζα. Έπειτα από έναν χρόνο παρουσίας στη Μόντζα, ο Εβρά επέστρεψε στη Γαλλία για να αγωνιστεί με τα χρώματα της Νις. Το 2002, ο Εβρά πήρε μεταγραφή για τη Μονακό και ήταν μέλος της ομάδας που κατέκτησε το Λιγκ Καπ του 2003. Συμμετείχε, επίσης, στις ευρωπαϊκές διοργανώσεις για πρώτη φορά στην καριέρα του και, στη διάρκεια της σεζόν 2003–04, ήταν βασικός αριστερός μπακ της ομάδας της Μονακό που έφτασε ως τον τελικό του Τσάμπιονς Λιγκ του 2004. Την ίδια εκείνη σεζόν, σε εγχώριο επίπεδο, ο Εβρά έλαβε το βραβείο του *Καλύτερου Νέου Ποδοσφαιριστή της Χρονιάς* στη Λιγκ 1 από την UNFP. Ήταν, επίσης, μέλος της *Καλύτερης Ενδεκάδας της Χρονιάς*, όπως αυτή ανακοινώθηκε από την αρμόδια αρχή.

Παρά το γεγονός ότι ξεκίνησε την καριέρα του αγωνιζόμενος ως επιθετικός, αγωνιζόταν ως αριστερός μπακ και θεωρείται ως το "πλέον χαρακτηριστικό παράδειγμα σύγχρονου μπακ" καθώς είναι γνωστός για "την ταχύτητα, την αθλητικότητα, και το πάθος" που βγάζει στο παιχνίδι του. Ο Εβρά "λειτουργούσε ως ένας επιπλέον επιθετικός ποδοσφαιριστής στην αριστερή πλευρά του γηπέδου", ενώ ήταν, επίσης, "δυνατός στις εναέριες μονομαχίες" κι αυτό παρά το μικρό του ύψος. Ο Εβρά, του οποίου ο Σερ Άλεξ Φέργκιουσον έχει παινέψει την ηγετική φυσιογνωμία, έχει υπηρετήσει ως αρχηγός, τόσο στη Μάντσεστερ Γιουνάιτεντ, όσο και στην Εθνική Γαλλίας.

Οι εμφανίσεις του Εβρά με τη Μονακό είχαν ως αποτέλεσμα, τον Ιανουάριο του 2006, στη μεταγραφή του στη Μάντσεστερ Γιουνάιτεντ. Ενώ αγωνιζόταν με τη Μάντσεστερ Γιουνάιτεντ, ο Εβρά κατέκτησε αρκετά τρόπαια, συμπεριλαμβανομένης της κατάκτησης του Λιγκ Καπ Αγγλίας κατά την πρώτη του σεζόν με την ομάδα του Μάντσεστερ. Στη διάρκεια της δεύτερης σεζόν του, κατάφερε να κερδίσει τον συμπατριώτη του, Μικαέλ Σιλβέστρ, καθώς και τον Γκάμπριελ Χάιντζε στη διεκδίκηση της θέσης του βασικού αριστερού μπακ του συλλόγου, ενώ, έκτοτε, έχει κατακτήσει πέντε φορές την Πρέμιερ Λιγκ, μία φορά το Τσάμπιονς Λιγκ, μία φορά το Παγκόσμιο Κύπελλο Συλλόγων, τρεις φορές το Λιγκ Καπ, και τέσσερις φορές το *Community Shield*. Ο Εβρά έχει συμπεριληφθεί συνολικά τρεις φορές από την *Professional Footballers' Association* (PFA) στην *Ενδεκάδα της Χρονιάς*. Για τις εμφανίσεις του στη διάρκεια της σεζόν 2008–09, συμπεριλήφθηκε τόσο στην *FIFPro World XI* όσο και στην καλύτερης ομάδας της UEFA εκείνης της σεζόν.

Ο Εβρά είναι, επίσης, Γάλλος διεθνής. Προτού αγωνιστεί με την ανδρική ομάδα, αγωνίστηκε και με την ηλικιακή κατηγορία U-21. Πραγματοποίησε το διεθνές ντεμπούτο του με την ανδρική ομάδα τον Αύγουστο του 2004 σε μια φιλική αναμέτρηση απέναντι στη Βοσνία Ερζεγοβίνη. Ο Εβρά έχει συμμετάσχει σε τρεις μεγάλες διεθνείς διοργανώσεις με τη Γαλλία: στις εκδόσεις του 2008 και του 2012 του Ευρωπαϊκού Πρωταθλήματος Ποδοσφαίρου και το Παγκόσμιο Κύπελλο του 2010. Στην πρώτη διοργάνωση, αγωνίστηκε σε δύο αναμετρήσεις για τη φάση των ομίλων. Πριν από την έναρξη του Παγκοσμίου Κυπέλλου του 2010, ο Εβρά χρίστηκε αρχηγός της εθνικής ομάδας από τον Ντομενέκ και φόρεσε το περιβραχιόνιο του αρχηγού για πρώτη φορά στη φιλική αναμέτρηση απέναντι στην Κόστα Ρίκα τον Μάιο του 2010. Στη διοργάνωση αυτή, η Γαλλία απογοήτευσε με τις εμφανίσεις της, με τους παίκτες, μάλιστα, να φτάνουν στο σημείο να απέχουν από τις προπονήσεις. Η συγκεκριμένη υπόθεση είχε ως αποτέλεσμα για τον Εβρά, καθώς ήταν αρχηγός της ομάδας, να αποκλειστεί από την εθνική ομάδα για διάστημα πέντε αναμετρήσεων.

Παραπομπές
----------

1. ↑  «Premier League clubs submit squad lists» (PDF). *PremierLeague.com*. Premier League. 2 Φεβρουαρίου 2012. σελ. 23. Αρχειοθετήθηκε από το πρωτότυπο (PDF) στις 27 Φεβρουαρίου 2012. Ανακτήθηκε στις 2 Φεβρουαρίου 2012.
2. 1 2  «Patrice Evra ESPN Profile». *ESPN*. Αρχειοθετήθηκε από το πρωτότυπο στις 2012-02-16.. Ανακτήθηκε στις 7 April 2011.
3. ↑  «After torrid World Cup, Evra embroiled in controversy yet again». *Sports Illustrated*. 21 October 2011. Αρχειοθετήθηκε από το πρωτότυπο στις 2011-12-21.. Ανακτήθηκε στις 21 December 2011.
4. ↑  «Blog: Evra is Manchester United's Mr Reliable». *ITV*.. Ανακτήθηκε στις 21 December 2011. [*νεκρός σύνδεσμος*]

Εξωτερικοί Σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πατρίς Εβρά** |

* Προφίλ στο ManUtd.com
* Προφίλ στο StretfordEnd.co.uk
* (Γαλλικά) Πατρίς Εβρά : Στατιστικά γαλλικού πρωταθλήματος στο LFP.fr

* Πατρίς Εβρά στο L'Équipe Football (Γαλλικά)
* (Αγγλικά) Patrice Evra – Επιδόσεις στις διοργανώσεις της FIFA
* Patrice Evra – Επιδόσεις στις διοργανώσεις της UEFA
* Patrice Evra Στατιστικά καριέρας στο Soccerbase

  


|  |  |  |  |
| --- | --- | --- | --- |
| 

| π • σ • ε
Ολιμπίκ Μαρσέιγ – τωρινή ομάδα |
| --- |
|  |
| 

* 1 Νγκαπαντουετνμπού
* 2 Σαλιμπά
* 3 Άλβαρο Γκονθάλεθ
* 4 Καμαρά
* 5 Μπαλέρντι
* 6 Γκεντουζί
* 7 Χαρίτ
* 8 Ζέρσον
* 9 Μίλικ
* 10 Παγιέ
* 11 Ενρίκε
* 12 Ντιένγκ
* 14 Πέρες
* 15 Τσάλετα-Τσαρ
* 16 Λόπεθ
* 17 Ουντέρ
* 20 ντε λα Φουέντε
* 21 Ρονζιέ
* 22 Γκεγιέ
* 23 Αμαβί
* 26 Ταργκαλίν
* 29 Λιρόλα
* 30 Μανταντά (c)
* 32 Μπεν Σεγκίρ
* Προπονητής: Σαμπάολι

 |

 |

|  |  |  |  |  |
| --- | --- | --- | --- | --- |
| 

| π • σ • ε
Εθνική Γαλλίας – Μουντιάλ 2010 |
| --- |
|  |
|  | 
* 1 Λορίς Τερματοφύλακας
* 2 Σανιά
* 3 Αμπιντάλ
* 4 Ρεβεγιέρ
* 5 Γκαλάς
* 6 Πλανούς
* 7 Ριμπερί
* 8 Γκουρκύφ
* 9 Σισέ
* 10 Γκοβού
* 11 Ζινιάκ
* 12 Ανρί
* 13 Εβρά (c)
* 14 Τουλαλάν
* 15 Μαλουντά
* 16 Μανταντά Τερματοφύλακας
* 17 Σκιλασί
* 18 Ντιαρά
* 19 Ντιαμπί
* 20 Βαλμπουενά
* 21 Ανελκά
* 22 Κλισί
* 23 Καρασό Τερματοφύλακας
* Προπονητής: Ντομενέκ
 |

 |

|  |  |  |  |  |
| --- | --- | --- | --- | --- |
| 

| π • σ • ε
**Εθνική Γαλλίας – Μουντιάλ 2014** |
| --- |
|  |
|  | 
* 1 Γιορίς Αρχηγός Τερματοφύλακας
* 2 Ντεμπυσί
* 3 Εβρά
* 4 Βαράν
* 5 Σακό
* 6 Καμπάιγ
* 7 Καμπελά
* 8 Βαλμπουενά
* 9 Ζιρού
* 10 Μπενζεμά
* 11 Γκριεζμάν
* 12 Μαβουμπά
* 13 Μανγκαλά
* 14 Ματουιντί
* 15 Σανιά
* 16 Ρουφιέ Τερματοφύλακας
* 17 Ντίνι
* 18 Σισοκό
* 19 Πογκμπά
* 20 Ρεμί
* 21 Κοσιελνί
* 22 Σναϊντερλέν
* 23 Λαντρό Τερματοφύλακας
* Προπονητής: Ντεσάν
 |

 |

|  |  |  |  |  |
| --- | --- | --- | --- | --- |
| 

| π • σ • ε
**Εθνική Γαλλίας – Euro 2016** |
| --- |
|  |
|  | 
* 1 Γιορίς Αρχηγός Τερματοφύλακας
* 2 Ζαλέ
* 3 Εβρά
* 4 Ραμί
* 5 Καντέ
* 6 Καμπάιγ
* 7 Γκριεζμάν
* 8 Παγιέ
* 9 Ζιρού
* 10 Ζινιάκ
* 11 Μαρσιάλ
* 12 Σναϊντερλέν
* 13 Μανγκαλά
* 14 Ματουιντί
* 15 Πογκμπά
* 16 Μανταντά Τερματοφύλακας
* 17 Ντίνι
* 18 Σισοκό
* 19 Σανιά
* 20 Κομάν
* 21 Κοσιελνί
* 22 Ουμτιτί
* 23 Κοστίλ Τερματοφύλακας
* Προπονητής: Ντεσάν
 |

 |